Generelt er det helt normalt og ganske ufarligt at få vand i kroppen under en graviditet. Du skal dog være opmærksom på, at det kan det være tegn på en begyndende svangerskabsforgiftning, hvis du er mere end 20 uger henne i din graviditet og pludselig får meget vand i kroppen ledsaget af hovedpine og utilpashed.
Og er der kun væske i det ene ben, kan det være tegn på en blodprop. Det er derfor vigtigt, at du straks kontakter lægen eller dit fødested, hvis du oplever den slags ændringer.